Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 1 Pv 95/13/6613	Žiar nad Hronom, 4.3.2013
EEČ : 2-52-59-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Ako zákonný otec maloletej XXXXX, nar. XXXXX, hoci bol rozsudkom Okresného súdu Žiar nad Hronom sp. zn. 7C 151/2005 zaviazaný prispievať na jej výživu sumou 83,- € mesačne k rukám  matky XXXXX, bytom XXXXX, XXXXX, okres XXXXX,  od 01.01.2012 do súčasnej doby  túto povinnosť bezdôvodne neplnil, výživné neuhrádzal pravidelne a v požadovanej výške, čím zapríčinil dlh na výživnom vo výške 630,- €,
lebo zanikla trestnosť činu.
Odôvodnenie:
	Poverený príslušník Obvodného oddelenia PZ XXXXX uznesením ČVS: ORP-14/BS-ZH-2013 zo dňa 25.01.2013 začal trestné stíhanie a vzniesol obvinenie XXXXX za prečin zanedbania povinnej výživy podľa § 207 ods. 2 Trestného zákona na tom skutkovom základe, že ako zákonný otec  maloletej XXXXX, nar. XXXXX, hoci bol rozsudkom Okresného súdu Žiar nad Hronom sp. zn. XXXXX zaviazaný prispievať na jej výživu sumou 83,- € mesačne k rukám  matky XXXXX, bytom XXXXX, XXXXX, okres XXXXX,  od 01.01.2012 do súčasnej doby  túto povinnosť bezdôvodne neplnil, výživné neuhrádzal pravidelne a v požadovanej výške, čím zapríčinil dlh na výživnom vo výške 630,- €.

	XXXXX vo vojej výpovedi uviedol, že si  je vedomý vyživovacej povinnosti voči mal. dcére XXXXX a pokiaľ túto pravidelne neplnil, neumožňovala mu to momentálna finančná situácia. Z jeho výpovede vyplýva, že sa plneniu vyživovacej povinnosti úmyselne nevyhýbal, svoje konanie oľutoval a bol ochotný dodatočne uhradiť dlh. Dňa  12.02.2013 obvinený prostredníctvom svojej matky XXXXX poukázal na osobný účet XXXXX sumu  550,- € a dňa 21.02.2013 jej uhradil na účet  165,- €, čím zaplatil celé zameškané výživné, ako aj bežné výživné za mesiac február 2013.

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že  obv.  XXXXX dodatočne splnil svoju povinnosť,  uhradil dlh na výživnom v plnej výške a jeho čin nemal trvalo nepriaznivé následky zanikla trestnosť činu, preto bolo potrebné zastaviť trestné stíhanie, ktoré sa proti nemu viedlo.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka